Б. (или поезија за луѓето кои презираат поезија)

мини|200п|Насловната страница на „Б. (или поезија на луѓето кои презираат поезија“
**Б. (или поезија за луѓето кои презираат поезија)** е збирка поезија од Дејан Велкоски.

## Основни информации

Збирката е објавена во 2007 година во Скопје. Таа е дебитантска збирка поезија на авторот, објавена од ССФлФ - Скопје, откако истоимениот ракопис победи на анонимниот конкурс за необјавена поетска збирка, за 2007 година, по едногласната одлука на жирито во состав: Драги Михајловски и Ангелина Бановиќ - Марковска. Испечатена е во тираж од 350 примероци, а истиот е разделен прилично брзо, по што следеше и електронска објава на збирката, под лиценцата на Криејтив Комонс. Од неодамна, истата е достапна и на Вики Книги.

## Стилски одлики

Песните поместени во оваа збирка поезија претставуваат еден стилски колаж. Со оглед на фактот што истите се пишувани во временски период од 2 години, во неа може да се сретне сè од чисти лирски изблици, до саркастични забелешки за општеството, со постмодернистички примеси.

## Песни

Збирката **Б. (или поезија за луѓето кои презираат поезија)** се состои од 30 песни:

* 1 Прегратката
* 2 Пионче
* 3 Мудроста
* 4 Клуч
* 5 Софтверска песна
* 6 Љубов?
* 7 Разделбата
* 8 Граматика
* 9 ФилоЗофија
* 10 Анахронизам со изминат рок на траење (или расипан анахронизам)
* 11 Номенклатура на една проѕирно случајна мастурбација
* 12 Пријатели
* 13 Недоразбирања
* 14 Линија
* 15 ?!
* 16 Гениј
* 17 Ти
* 18 Снежинка
* 19 Цензура на автоцензурата
* 20 Сонувачот
* 21 Капката сончевина
* 22 Раскажувачот
* 23 -273,15
* 24 Куса историја на универзумот
* 25 СМС
* 26 Casus Generalis
* 27 (бесконечност)
* 28 Витраж
* 29 ДРАМА
* 30 Системот....

## Задна корица

На задната корица од книгата, стои една нетипична биографија на авторот. Истата е напишана со бели букви на црвена позадина, а потпишана од С.Ц., што е всушност еден од авторовите псевдоними. Оваа автобиографија напишана на полухумористичен начин, предизвика серија позитивни реакции од читателите. Интегралниот текст е:

Авторот на оваа збирка недефинирани текстови е роден одамна, некаде во минатиот век. Во годината кога се роди, Арсенал ја заврши сезоната на разочарувачкото четврто место, а откако и следната ја започна во лош ритам, менаџерот Тери Нил беше отпуштен. Него го замени Дон Хоу. Истата таа година, HIV вирусот беше откриен, а Лех Валенса ја доби Нобеловата награда за мир. Ако сè уште не сте погодиле, станува збор за 1983. По раѓањето, Дејан Велкоски беше цврсто решен да ја уништи поезијата - онаква каква што ја знаевме тогаш! За да го стори тоа, мораше да работи многу напорно, притоа преживувајќи ги: Чернобил, двете Заливски војни, основното и средното училиште, како и Катедрата за македонска книжевност на Филолошкиот факултет „Блаже Конески“. Патот беше макотрпен, ама откако го изоде, напати застанувајќи да го прослави 8 септември, а, понекогаш и својот роденден на 8 јули, смртно се вљуби во бројот 4! Зошто? Како што вели самиот - затоа што тоа е совршениот број! Покрај бескрајно многуте аргументи кои ја поддржуваат оваа теза, најважна е онаа дека сиот живот на планетава е заснован врз тој број, т.е. четиривалентноста на јаглеродот! Сосема случајно се погоди што токму во сезоната кога успеа да ја исполни антипоетската мисија, проф. д-р Арсен Венгер и Топчиите ќе ја испукаат четиринаесеттата титула во англискиот фудбал...

## Белешки

## Надворешни врски

* Пишуванки , блогот од кој е произлезен најголемиот дел од текстовите во збирката.
* Б.(или поезија за луѓето кои презираат поезија)  на Криејтив Комонс

Категорија:Македонски стихозбирки
Категорија:Македонски дела од 2007 година